पाएं अपने शहर की ताज़ा ख़बरें और फ्री ई-पेपरडाउनलोड करें
नगर निगम ने बरसात के मौसम में पानी की निकासी के लिए पहले से ही प्रबंध करने शुरू कर दिए गए हैं, ताकि कहीं भी निकासी की समस्या पेश न आए। गमाडा से नगर निगम के तहत आए सेक्टर-76 से 80 के एरिया में निकासी का काम शुरू करवाया गया है।
नगर निगम के मेयर अमरजीत सिंह जीती सिद्धू, सीनियर डिप्टी मेयर अमरीक सिंह सोमल और डिप्टी मेयर कुलजीत सिंह बेदी ने यहां मौके पर पहुंच कर अधिकारियों की मौजूदगी में काम शुरू करवाया। मेयर जीती सिद्धू ने बताया कि सेक्टर-76 से 80 के एरिया में बरसाती पानी की निकासी के काम के लिए 82 लाख रुपए से रोड गलियों की सफाई और रिपेयर का काम शुरू करवा दिया गया है। बरसात से पहले-पहले यह काम पूरा करवा लिया जाएगा।
}2017 में इस एरिया में घरों में घुस गया था पानी
मेयर जीती सिद्धू ने बताया कि यह एरिया पहले गमाडा के अधिकार क्षेत्र में था। यहां पर रहने वाले लोग लंबे समय से गमाडा के काम से नाखुश नजर आ रहे थे। लेकिन अब यह एरिया नगर निगम के अधिकार मेंे आ गया है यहां पर किसी प्रकार की कोई कमी नहीं रहने दी जाएगी और प्राथमिकता के आधार पर काम करवाएं जाएंगे।
उन्होंने बताया कि 2017 में आई तेज बरसात से लोगों का काफी नुकसान हआ था और बरसाती पानी लोगों के घरों में घुस गया था। इस बरसात में ऐसी समस्या फिर न आए, इसलिए नगर निगम पहले ही रोड गलियों की सफाई और मरम्मत करवा रहा है, ताकि पानी घरों में न घुसे। उन्होंने बताया कि निगम लोगों की हर समस्या का एक-एक कर समाधान करवा रहा है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn